# Dolyán

### A Wikipédiából, a szabad lexikonból.

Dolyán (1899-ig Koncsán-Dolyán szlovákul Doľany) község Szlovákiában, az Eperjesi kerület Lőcsei járásában. Koncsán és Dolyán községek egyesülése. 2001-ben 382 lakosából 339 szlovák és 43 cigány volt.

## [szerkesztés] Fekvése

Lőcsétől 5 km-re délkeletre fekszik, Roskfalva tartozik hozzá.

## [szerkesztés] Nevének eredete

Neve a szláv doľane (= völgyben lakók) szóból származik.

## [szerkesztés] Története

1390-ben Ottenthal néven a vöröskői váruradalom részeként említik először. Mint az elnevezés is mutatja lakói német telepesek voltak és falujukat valószínűleg II. Ottó német császárról nevezték el. Később a németeket szlovákok váltották fel és a 16. századra a falu neve szlávosan Ompitálra módosult. 1606-ban mezőváros lett, majd 1629-ben [II. Ferdinánd]] király vásártartási jogot adott a településnek. Ebből az időszakból származik a község első pecsétje is, amely 1634-ből való. Lakói mezőgazdasággal és szőlőtermesztéssel foglalkoztak. 1910-ben 115, túlnyomórészt szlovák lakosa volt. A trianoni békeszerződés előtt Szepes vármegye Lőcsei járásához tartozott.

## [szerkesztés] Nevezetességei

- Szent Katalin tiszteletére szentelt római katolikus temploma a 14. század második felében épült gótikus stílusban.
- Az egykori várostorony 1598-ban épült.
- A Szent Lénárt kápolna 1360 körül épült.
- A Szent Sebestyén kápolna 1708-ban épült barokk stílusban.
- A Szent Anna és Szent Orbán kápolnák a szőlőhegy alatt állnak.
- Fándly György emléktáblája és sírja a temetőben.
- Palkovics György szülőháza.
- Fándly György és Palkovics György emlékműve a templom előtt.

## [szerkesztés] Híres emberek

- Itt volt pap és itt a temetőben nyugszik Fándly György (Juraj Fándly) szlovák pap és író.
- Itt született 1763. június 24-én Palkovics György (Juraj Palkovič) szlovák költő, lapszerkesztő, esztergomi kanonok, a pozsonyi evangélikus líceum professzora, a szlovák irodalmi élet mecénása.

## [szerkesztés] Külső hivatkozások

- Hivatalos oldal
- Községinfó
- Dolyán Szlovákia térképén
- Dolyán története (szlovákul)

A lap eredeti címe "http://hu.wikipedia.org../../../d/o/l/Doly%C3%A1n.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- Slovenčina